[bookmark: _GoBack] [image: ]

Výzva
na predkladanie žiadostí o poskytnutie pomoci
formou Individuálneho poradenstva - krátkodobé biznis
poradenstvo

	Kód výzvy
	HOP2-A1-IP-KBP-2026-01

	Zdroj pomoci
	Program Slovensko 2021 – 2027, Národný projekt - Horizontálna podpora malého a stredného podnikania (pokračovanie)
(ďalej len „Projekt“)

	Priorita
	1P1 Veda, výskum a inovácie

	Špecifický cieľ
	RSO 1.3 Posilnenie udržateľného rastu a konkurencieschopnosti MSP a tvorby pracovných miest v MSP, a to aj produktívnymi investíciami

	Kód Projektu
	401101J001

	Aktivita
	Aktivita 1

	Opatrenie
	Podpora malého a stredného podnikania

	Účel výzvy
	Účelom Výzvy na predkladanie žiadostí o poskytnutie pomoci formou Individuálneho poradenstva - krátkodobé biznis poradenstvo (ďalej len „Výzva“) je zameranie sa na realizáciu minimálnej pomoci formou poskytnutia individuálneho poradenstva v oblastiach zameraných na rozvoj, prepájanie a rast prijímateľa pri vykonávaní jeho podnikateľskej činnosti (ďalej len „Krátkodobé biznis poradenstvo“). Krátkodobé biznis poradenstvo umožní podnikateľom prostredníctvom individuálnych konzultácií s expertmi z relevantných oblastí analyzovať aktuálny stav podnikania, identifikovať príležitosti na jeho rozvoj, odporučiť vhodné riešenia a v dostatočnom predstihu upozorniť na možné riziká súvisiace s podnikateľskou činnosťou. Cieľom poskytovanej pomoci je podporiť rozvoj a zlepšovanie podnikania oprávnených žiadateľov a prispieť k predchádzaniu predčasného zániku najmä začínajúcich podnikov.

	Schéma pomoci
	Schéma minimálnej pomoci na horizontálnu podporu malého a stredného podnikania v SR z prostriedkov Programu Slovensko 2021 - 2027 v znení dodatku č. 1 (DM – 19/2024)
(ďalej len „Schéma“) 

	Komponent
	3 – Individuálne poradenstvo – krátkodobé biznis poradenstvo[footnoteRef:1] [1:      Článok G) bod 1. písm. c) podbod (i) Schémy] 


	Poskytovateľ
	Ministerstvo hospodárstva Slovenskej republiky ako sprostredkovateľský orgán pre Program Slovensko 2021 - 2027
(ďalej len „Poskytovateľ“)

	Vykonávateľ Schémy
	Slovak Business Agency (SBA)
Karadžičova 7773/2
811 09 Bratislava – Staré Mesto, Slovenská republika

Korešpondenčná adresa:
Trnavská cesta 100
821 01 Bratislava, Slovenská republika
www.npc.sk
(ďalej len „Vykonávateľ“)




	Kontaktné údaje
Vykonávateľa
	Tel. kontakt: +421 2 20363325
E-mailový kontakt: poradenstvo@email.sbagency.sk



	Trvanie Výzvy/registrácie

	Zverejnenie Výzvy:
	12. 11. 2026

	Dátum, od ktorého je možné
zapojiť sa do Výzvy:
	12. 11. 2026

	Uzatvorenie Výzvy:
	30. 11. 2026

	Oprávnené teritórium pre poskytnutie Krátkodobého biznis poradenstva

	Mikro, malé a stredné podniky[footnoteRef:2] (ďalej len „MSP“), ktoré spĺňajú podmienky Schémy a majú sídlo/miesto podnikania na území Slovenskej republiky. [2:   	Zaradenie do veľkostnej kategórie je možné určiť napr. pomocou Vzoru modelového vyhlásenia – Informácií potrebných na kvalifikovanie sa ako MSP, ktorý je súčasťou dokumentu Európskej komisie „Príručka pre používateľov k definícii MSP“, ktorý je dostupný na webovom sídle NPC  https://www.npc.sk/media/rodinn%C3%A9%20podnikanie/Definicia%20MSP_Prirucka%20pre%20uzivatelov_2020.pdf ] 


	Spôsob poskytnutia pomoci

	Poskytnutie Krátkodobého biznis poradenstva bez spolufinancovania žiadateľom.

	Celková alokácia v rámci Komponentu 3 Schémy

	120 000,- EUR




	PODMIENKY POSKYTNUTIA POMOCI

	Podmienky poskytnutia pomoci predstavujú súbor podmienok, ktoré musia byť splnené na to, aby mohol Vykonávateľ posúdiť relevantnosť Žiadosti o poskytnutie pomoci formou Individuálneho poradenstva - krátkodobé biznis poradenstvo (ďalej len „Žiadosť“) a Žiadosť mohla byť ďalej posudzovaná. Vykonávateľ overí splnenie podmienok poskytnutia pomoci spôsobom uvedeným nižšie, v rámci popisu každej podmienky poskytnutia pomoci. Splnenie niektorých podmienok Vykonávateľ overí vo verejne dostupných registroch a databázach.

	1. Podmienky oprávnenosti žiadateľa

	Krátkodobé biznis poradenstvo je určené pre nasledovných žiadateľov[footnoteRef:3] ktorí: [3:   	Do dňa poskytnutia pomoci na základe súhlasu Vykonávateľa s poskytovanou pomocou sa prijímateľ označuje ako žiadateľ] 

· sa zapoja do služby prostredníctvom aktuálne otvorenej Výzvy dostupnej prostredníctvom www.npc.sk, a to odoslaním formulára Žiadosti na základe inštrukcií (viď 4. Spôsob podania Žiadosti);
· sú overení Vykonávateľom, spĺňajú podmienky uvedené v Článku E) Schémy a:
· predložia identifikáciu subjektov, ktoré spolu s ním tvoria jediný podnik[footnoteRef:4] za účelom overenia stropu pomocí, resp. vyhlásenie, že nepatria do skupiny podnikov, ktoré tvoria jediný podnik v zmysle Článku E) bod 2. Schémy; [4:   	Článok E) bod 2. Schémy] 

· vyhlásia, že sa voči nim neuplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom[footnoteRef:5] (ak žiadateľ patrí do skupiny podnikov, predloží toto vyhlásenie za všetkých členov skupiny podnikov, ktoré s ním tvoria jediný podnik); [5:   	§ 7 odsek 6 písm. b) zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)  ] 

· uvedú svoj status v rámci príslušnej veľkostnej kategórie podľa definície MSP, resp. preukážu vo forme vyhlásenia splnenie statusu MSP podľa definície MSP;
· sú podnikateľmi podľa ustanovenia § 2 odsek 2 zákona č. 513/1991 Zb. Obchodného zákonníka v znení neskorších predpisov, založenými a existujúcimi podľa práva Slovenskej republiky, so sídlom a/alebo miestom podnikania na území Slovenskej republiky;




	· neboli ako žiadatelia (právnické osoby oprávnené vykonávať podnikateľskú činnosť) právoplatne odsúdení v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
· neboli ako žiadatelia (fyzické osoby oprávnené vykonávať podnikateľskú činnosť) právoplatne odsúdení za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata, súvisí s predmetom podnikania;
· voči ktorým nie je vyhlásený konkurz ani povolená reštrukturalizácia a nie sú v likvidácii. Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Rovnako sa podmienka vzťahuje na prípady zastavenia konkurzného konania pre nedostatok majetku žiadateľa alebo zrušenia konkurzu pre nedostatok majetku žiadateľa;
· preukážu vo forme vyhlásenia a Vykonávateľ overí, že spĺňajú podmienky uvedené v Článku F) Schémy, a síce, (že):
· Schéma sa nevzťahuje na pomoc poskytovanú na činnosti súvisiace s vývozom do tretích krajín alebo členských štátov, konkrétne pomoc priamo súvisiacu s vyvážanými množstvami, pomoc na zriadenie a prevádzkovanie distribučnej sústavy alebo na iné bežné výdavky súvisiace s vývoznou činnosťou;
· pomoc poskytovaná podľa Schémy nie je podmienená uprednostňovaním používania domácich výrobkov a služieb pred dovážanými;
· v súlade so Schémou sa pomoc vzťahuje na minimálnu pomoc poskytnutú podnikom vo všetkých sektoroch hospodárstva okrem:
· pomoci poskytovanej podnikom pôsobiacim v oblasti prvovýroby produktov rybolovu a akvakultúry;
· pomoci poskytovanej podnikom pôsobiacim v sektore spracovania a marketingu produktov rybolovu a akvakultúry, ak je výška pomoci stanovená na základe ceny alebo množstva kúpených výrobkov alebo výrobkov uvedených na trh;
· pomoci poskytovanej podnikom pôsobiacim v poľnohospodárskej prvovýrobe;
· pomoci poskytovanej podnikom pôsobiacim v oblasti spracovania a marketingu poľnohospodárskych výrobkov, a to v jednom z týchto prípadov:
· ak je výška pomoci stanovená na základe ceny, alebo množstva takýchto výrobkov kúpených od prvovýrobcov alebo uvedených na trh príslušnými podnikmi,
· ak je pomoc podmienená tým, že bude čiastočne alebo úplne postúpená prvovýrobcom. 
Ak podnik pôsobí v jednom zo sektorov uvedených v písm. a), b), c) alebo d) a zároveň pôsobí v jednom alebo viacerých iných sektoroch alebo vykonáva iné činnosti, ktoré patria do rozsahu pôsobnosti Schémy, vzťahuje sa táto pomoc na minimálnu pomoc poskytovanú v súvislosti s týmito inými sektormi alebo činnosťami za predpokladu, že žiadateľ/prijímateľ zabezpečí pomocou primeraných prostriedkov, ako je napríklad oddelenie činností alebo oddelenie účtov, aby činnosti v sektoroch vylúčených z rozsahu pôsobnosti Schémy nevyužívali minimálnu pomoc poskytovanú v súlade so Schémou,
· informujú Vykonávateľa, či v čase podania Žiadosti podľa Schémy nežiadajú o inú minimálnu pomoc aj od iného poskytovateľa pomoci, v rámci iných schém minimálnej pomoci, prípadne sa zaviažu, že ak by takúto Žiadosť predložili v čase posudzovania Žiadosti, budú o tejto skutočnosti informovať Vykonávateľa,
· pravdivo, správne a úplne vyplnia Žiadosť, prípadne ju v zmysle podmienok Výzvy doplnia;
· vo vzťahu k rovnakým oprávneným výdavkom v rámci Schémy na úrovni žiadateľa nebola poskytnutá žiadna iná štátna ani minimálna pomoc;
· berú na vedomie, že pomoc sa v zmysle tejto Výzvy nevzťahuje na žiadateľov, ak sú subjektom územnej samosprávy vykonávajúcim hospodársku činnosť[footnoteRef:6]. [6:   	V súlade s judikatúrou Súdneho dvora Európskej únie je hospodárskou činnosťou každá činnosť, ktorá spočíva v ponuke tovaru a služieb na trhu] 


Za účelom predchádzania konfliktu záujmov platí, že zamestnanec poskytovateľa alebo Vykonávateľa:
· nemôže byť štatutárnym orgánom, členom štatutárneho orgánu, prokuristom a/alebo mať majetkovú účasť v právnickej osobe, ktorá je žiadateľom;
· nemôže byť fyzickou osobou (vrátane živnostníka), ktorá je žiadateľom;
· nemôže byť zamestnancom osoby, ktorá je žiadateľom;
· nemôže byť osobou blízkou osobe, ktorá je žiadateľom. Blízke osoby definuje ustanovenia § 116 zákona č. 40/1964 Zb. Občiansky zákonník v znení neskorších predpisov.






	
Spôsob preukázania splnenia podmienok zo strany žiadateľa vo fáze posudzovania Žiadosti:
· formulár Žiadosti - vyplnenie excel súboru Žiadosti vrátane príloh.

Spôsob overenia splnenia podmienok zo strany Vykonávateľa vo fáze posudzovania Žiadosti:
· formulár Žiadosti vrátane príloh;
· Obchodný register v prípade subjektov, ktoré sú zapísané v OR SR: http://www.orsr.sk/;
· Živnostenský register v prípade subjektov, ktoré sú zapísané v ŽR SR: http://www.zrsr.sk/;
· Register predinsolvenčných, likvidačných a insolvenčných konaní, ktorý je verejne dostupný na https://ru.justice.sk/ru-verejnost-web/, resp. Obchodný vestník;
· Informačný systém pre evidenciu a monitoring pomoci (IS SEMP): https://semp.kti2dc.sk/;
· a ďalšie verejne dostupné registre.

Čas plnenia podmienok: 
Tieto podmienky je potrebné plniť od momentu predloženia Žiadosti až do poskytnutia pomoci, ako aj počas celého trvania poskytovania pomoci, ak vzhľadom na povahu podmienky nebude určené inak.

	2. Podmienky oprávnenosti aktivít a výdavkov

	Oprávnenou aktivitou tejto Výzvy je poskytnutie Krátkodobého biznis poradenstva v súlade s podmienkami vedenými vo Výzve, v Schéme a/alebo Implementačnom manuáli.

Všetky informácie ohľadom Krátkodobého biznis poradenstva, ktorého sa týka Žiadosť, uvádza žiadateľ v Žiadosti.

Krátkodobé biznis poradenstvo sa môže týkať nasledovných oblastí:
· Biznis plán;
· Optimalizácia procesov;
· Marketing;
· Právo a legislatíva;
· Účtovníctvo;
· Financie;
· Digitalizácia a i.

Krátkodobé biznis poradenstvo nie je možné poskytnúť na poradenstvo v oblasti získavania cudzích zdrojov financovania; na účely Výzvy sa táto oblasť nepovažuje za Krátkodobé biznis poradenstvo.

Oprávneným obdobím na poskytnutie/čerpanie Krátkodobého biznis poradenstva sú 3 mesiace od vyjadrenia písomného súhlasu Vykonávateľa s poskytovanou pomocou (ak nebude určené inak).

Krátkodobé biznis poradenstvo sa poskytuje v max. rozsahu 20 (dvadsať) hodín na jedného oprávneného žiadateľa hodnota pomoci predstavuje max. 1 200,- EUR.

Žiadateľ, ktorý u Vykonávateľa čerpal službu Krátkodobého biznis poradenstva v období od 01. 04. 2024, sa nemôže opätovne uchádzať o poskytnutie Krátkodobého biznis poradenstva v zmysle podmienok. tejto Výzvy. To platí aj v prípade, ak (pôvodne) nevyčerpal maximálny rozsah Krátkodobého biznis poradenstva v rozsahu 20 (dvadsať) hodín.

Čas plnenia podmienok: 
Tieto podmienky je potrebné plniť minimálne počas trvania Výzvy.

	3. Podmienka neprekročenia stropu minimálnej pomoci

	Celková výška minimálnej pomoci poskytnutá prijímateľovi ako jedinému podniku v priebehu obdobia troch rokov predchádzajúcich dňu poskytnutia minimálnej pomoci spolu s minimálnou pomocou poskytnutou v rámci tejto Výzvy nesmie presiahnuť strop minimálnej pomoci vo výške 300 000,- EUR[footnoteRef:7]. [7:   	Článok J) bod 1. Schémy] 





	Za deň poskytnutia pomoci sa považuje deň vyjadrenia písomného súhlasu Vykonávateľa s poskytovanou pomocou.

Do stropu minimálnej pomoci sa započítava aj výška pomoci, ktorú poskytne Vykonávateľ prijímateľovi v rámci tejto Výzvy.

Na poskytnutie pomoci nie je právny nárok.

Kapacitné a rozpočtové možnosti na realizáciu Krátkodobého biznis poradenstva sú v kompetencii Vykonávateľa.

Spôsob preukázania splnenia podmienok zo strany Žiadateľa vo fáze posudzovania Žiadosti:
· Príloha Žiadosti „Vyhlásenia o splnení podmienok poskytnutia pomoci“;
· formulár Žiadosti.

Spôsob overenia splnenia podmienok zo strany Vykonávateľa vo fáze posudzovania Žiadosti k momentu vyjadrenia písomného súhlasu Vykonávateľa:
· Príloha Žiadosti „Vyhlásenia o splnení podmienok poskytnutia pomoci“;
· formulár Žiadosti;
· Informačný systém pre evidenciu a monitoring pomoci (IS SEMP), https://semp.kti2dc.sk.

Čas plnenia podmienky: 
Túto podmienku je potrebné plniť najneskôr k momentu vyjadrenia písomného súhlasu Vykonávateľa poskytovanou pomocou, t. j. k momentu poskytnutia pomoci.



	4. Spôsob podania Žiadosti

	Pre účasť vo Výzve zo strany žiadateľov sa vyžaduje nasledovný postup:
· na webovom sídle www.npc.sk zvoliť si danú Výzvu;
· vyplniť formulár Žiadosti, ktorý obsahuje základné otázky týkajúce sa podnikania žiadateľa, jeho motivácie a dôvody zapojenia sa do Výzvy;
· Žiadosť, vrátane povinných príloh, je potrebné doručiť elektronicky na emailovú adresu poradenstvo@email.sbagency.sk;
· Žiadosť je potrebné zo strany žiadateľa podpísať[footnoteRef:8] ku dňu podania Žiadosti, a to elektronicky (kvalifikovaným elektronickým podpisom), ak bude Žiadosť doručená elektronickou formou, alebo fyzicky a doručiť Žiadosť v listinnej forme; [8:   	Osobami oprávnenými konať v mene žiadateľa. V prípade udelenia plnomocenstva sa vyžaduje splnenie podmienok uvedených v Implementačnom manuáli] 

· v prípade listinného doručenia je potrebné Žiadosť vytlačiť, podpísať a zaslať poštou na aktuálnu korešpondenčnú adresu Vykonávateľa (Trnavská cesta 100, 821 01 Bratislava, Slovenská republika).

Iba kompletná dokumentácia spĺňajúca kritériá formálnej kontroly sa predkladá komisii (ďalej len „Komisia“).

Žiadosť (vrátane príloh) je potrebné vyplniť dôsledne a úplne, obsah jednotlivých vyplnených buniek/text v bunkách v súbore musí byť v celom rozsahu viditeľný a čitateľný.

Žiadosť (vrátane príloh), ktorá nie je vyplnená vo všetkých častiach, nie je podpísaná, nedoručenie príloh(y) a/alebo doručenie prázdnych(ej) príloh(y) na správnu korešpondenčnú adresu Vykonávateľa sa klasifikuje ako doručenie neúplnej Žiadosti.


























	POSUDZOVACÍ PROCES

	1. Kritériá na posúdenie Žiadosti



	V rámci tejto Výzvy sa uplatňujú nasledovné kritéria, resp. podmienky:
· doručenie Žiadosti v termíne stanovenom Výzvou;
· splnenie formálnych náležitostí;
· splnenie hodnotiacich kritérií posudzovaných Komisiou.

	2. Posudzovací proces Žiadosti

	Proces posudzovania Žiadosti začína doručením Žiadosti.

Proces posudzovania Žiadosti prebieha v dvoch kolách výberového procesu:
1. kolo pozostáva z overenia dodržania podmienok podľa tejto Výzvy a doručenia úplnej Žiadosti. V prípade doručenia neúplnej Žiadosti Vykonávateľ vyzve žiadateľa na doplnenie chýbajúcich informácií a/alebo príloh Žiadosti. Žiadateľ je povinný chýbajúce informácie a/alebo prílohy Žiadosti doplniť v lehote určenej Vykonávateľom. 
Kontrola podmienok oprávnenosti žiadateľa a kontrola predložených povinných dokumentov predstavuje 1. kolo výberového procesu. V prípade, že Žiadosť nie je úplná alebo nie je v súlade s podmienkami uvedenými vo Výzve a žiadateľ ani po dožiadaní Žiadosť nedoplní v stanovenej lehote, Žiadosť bude zamietnutá a nebude predmetom posudzovania v 2. kole výberového procesu.

2. kolo prebieha prostredníctvom zasadnutia Komisie, ktorá posudzuje Žiadosti, ktoré splnili podmienky z 1. kola.

Komisia hodnotí Žiadosti na základe nasledovných kritérií:
· definovanie problému žiadateľa;
· pridaná hodnota Krátkodobého biznis poradenstva pre projekt žiadateľa;
· relevantnosť a realizovateľnosť Krátkodobého biznis poradenstva.

Zasadnutie Komisie sa bude uskutočňovať podľa potreby.

Oznámenie Vykonávateľa o schválení/neschválení Žiadosti[footnoteRef:9] bude žiadateľovi zaslané do 10 pracovných dní od Zasadnutia Komisie. Výsledky posudzovania Žiadostí budú zároveň verejne prístupné na webovom sídle Projektu www.npc.sk v sekcii Aktuality/Výsledky výziev. [9:   Oznámenie Vykonávateľa o schválení Žiadosti sa nepovažuje za poskytnutie pomoci] 


Žiadateľovi môže byť v rámci tejto Výzvy schválená maximálne jedna Žiadosť.

Vykonávateľ musí pri výbere žiadateľov brať na zreteľ kategórie regiónov z hľadiska stupňa ich rozvoja (VRR/MRR).

Predpokladaná výška pomoci bude uvedená ako maximálna možná výška hodnoty Krátkodobého biznis poradenstva. Skutočná výška poskytnutej pomoci bude známa po reálne poskytnutých hodinách Krátkodobého biznis poradenstva.

	INFORMÁCIE PRE ŽIADATEĽA

	Komunikácia so žiadateľom počas posudzovania Žiadosti

	Vykonávateľ v rámci procesu posudzovania Žiadosti bude primárne komunikovať so žiadateľmi prostredníctvom e-mailovej adresy.

Vykonávateľ zasiela žiadateľovi písomnosti (napr. výzvu na doplnenie Žiadosti. oznámenie o splnení/nesplnení podmienok oprávnenosti žiadateľa) prostredníctvom e-mailovej adresy, ktorú žiadateľ uvedie v Žiadosti. V prípade zmeny e-mailovej adresy na strane žiadateľa je danú zmenu žiadateľ povinný oznámiť Vykonávateľovi na e-mailovú adresu uvedenú v tejto Výzve (viď Kontaktné údaje Vykonávateľa).




	Žiadateľ zasiela Vykonávateľovi písomnosti (napr. doplnenie Žiadosti, resp. doplnenie chýbajúcich údajov na základe výzvy na doplnenie Žiadosti) prostredníctvom e-mailovej adresy, ktorú Vykonávateľ zašle žiadateľovi pre účely komunikácie.

V prípade nesprávne uvedenej e-mailovej adresy nie je Vykonávateľ zodpovedný za nedoručenie údajov žiadateľovi.

	Informácia pre žiadateľa k realizácii Krátkodobého biznis poradenstva

	V prípade schválenia Žiadosti Komisiou a vyjadrením písomného súhlasu Vykonávateľa s poskytovanou pomocou je:
· prijímateľovi poskytnuté Krátkodobé biznis poradenstvo s vybraným/mi expertom/mi zabezpečeným/i Vykonávateľom,
· potrebné Krátkodobé biznis poradenstvo vyčerpať do 3 mesiacov odo dňa vyjadrenia písomného súhlasu Vykonávateľa s poskytovanou pomocou, ak nebude určené inak,
· možné Krátkodobé biznis poradenstvo realizovať fyzickou a/alebo online formou.

V tejto súvislosti upozorňujeme žiadateľov, aby sa oboznámili s podmienkami vzťahujúcimi sa na poskytnutie pomoci formou Krátkodobého biznis poradenstva - Implementačný manuál, ktorý je zverejnený na webovom sídle Projektu www.npc.sk.

	Zmena, zrušenie Výzvy

	Zmenu/zrušenie Výzvy zverejňuje Vykonávateľ prostredníctvom informácie o zmene/zrušení Výzvy na svojom webovom sídle.

	ZÁVEREČNÉ INFORMÁCIE

	Žiadateľ je povinný poskytnúť Vykonávateľovi osobné údaje štatutárneho orgánu, kontaktnej osoby a/alebo poverených osôb v rozsahu: titul, meno, priezvisko, telefonický kontakt a e-mailovú adresu. Údaje budú spracované na účel poskytnutia pomoci v zmysle Schémy na dobu trvania Zmluvy o poskytnutí nenávratného finančného príspevku, reg. č.: 163/2026-2060-4237, uzatvorenej medzi Ministerstvom investícií, regionálneho rozvoja a informatizácie Slovenskej republiky v zastúpení Poskytovateľom a Vykonávateľom dňa 02. 10. 2026 v úplnom znení. Podrobnosti o Ochrane osobných údajov nájdete na webovom sídle Vykonávateľa v časti Ochrana osobných údajov.

Projekt sa realizuje v rámci Programu Slovensko 2021 - 2027 a vytvára ucelený systém komplexnej podpory vzniku a rozvoja potenciálnych a existujúcich MSP v Slovenskej republike.

Projekt je financovaný z prostriedkov Európskej únie v súlade so zákonom č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a v súlade s príslušnou riadiacou dokumentáciou upravujúcou implementáciu národných projektov realizovaných v gescii Poskytovateľa.

V rámci tejto Výzvy je pomoc poskytovaná v zmysle zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).

Informácie o povinnostiach MSP súvisiacich s pomocou nájdete na https://www.antimon.gov.sk/statna- pomoc/?csrt=17370155023504250866. Viac informácií o evidencii a monitorovaní poskytnutej pomoci (IS SEMP), kde bude zaznamenaná aj skutočná výška pomoci poskytnutá prijímateľovi na základe tejto Výzvy, je k dispozícii na webovom sídle https://semp.kti2dc.sk/.

Viac o službách pre podnikateľov aj nepodnikateľov nájdete u Vykonávateľa na webovom sídle Projektu www.npc.sk.




Prílohy:

Príloha č. 1: 	Žiadosť o poskytnutie pomoci formou Individuálneho poradenstva — Krátkodobého biznis 
		poradenstva vrátane príloh

